LImperio otomán amanixió como a potencia maritima dominant en a Mediterrania oriental dende a cayita de Constantinoble en 1453, quan desapareixioron os zaguers repuis de lImperio bizantín, prencipiando dimpués una expansión enta lueste en controlar as costas mediterranias do sud, dende Echipto dica Tunicia y partis dAlcheria (encara que no podioron controlar Marruecos), y tamién enta o norueste en estendillar o suyo dominio por os Balcans. En iste proceso troboron a oposición da Monarquía Habsburguica, que heba succedito duna man a o poderío mediterranio da Corona dAragón y que, datra man, heba adhibito as posesions que os Habsburgo teneban en as actuals Austria, Republica Checa y sud dAlemanya, amás dHongría.